22/04/2021 | Administración LocalMunicipal
Narón
Secretaría
Anuncio de licitación para a selección mediante procedemento aberto do adxudicatario da concesión demanial das instalacións municipais do PTIDR Aldea Nova para usos turísticos

Por resolución de alcaldía de 16 de abril de 2021 apróbanse as bases xurídicas, administrativas e técnicas para a selección do adxudicatario da concesión demanial das instalacións municipais do Parque Temático Integral de Desenvolvemento Rural Aldea Nova para usos turísticos, e se ordena a publicación deste anuncio de licitación no Boletín Oficial da Provincia. Ao abeiro do artigo 87.4 do Regulamento de Bens das Entidades Locais, aprobado por Real decreto 1372/1986, de 13 de xuño, sométense as bases xurídicas, administrativas e técnicas que rexerán esta licitación a un trámite de información pública polo prazo de trinta días naturais que contan dende o seguinte ao da publicación do presente anuncio no Boletín Oficial da Provincia. Así mesmo, coa publicación do presente anuncio iníciase un prazo de presentación de ofertas de trinta días naturais, a contar desde o día seguinte á publicación deste anuncio no BOP. No caso de que se presenten alegacións ás bases, interromperase o prazo de licitación ata a súa resolución, salvo que carezan de suficiente substantividade ou fundamento. Neste suposto a presentación de alegacións e posterior resolución ás mesmas non interromperá o prazo inicial outorgado. PRIMEIRO: Obxecto, tramitación, procedemento, canon e garantía 1. Descrición do obxecto: Concesión demanial de uso privativo do PTIDR Aldea Nova, para usos turísticos 2. Ubicación da instalación: Lugar de Lagoela - Sedes 3. Prazo da concesión: 10 anos, improrrogable 4. Tramitación: ordinaria.5. Procedemento: aberto con varios criterios de adxudicación: • Proxecto de aproveitamento, mantemento, xestión e funcionamento das instalacións (ver cláusula 20 e anexo I das Bases). • Mellora ou incremento do canon anual fixado como mínimo pola ocupación privativa do dominio público local do PTIDR Aldea Nova (ver cláusula 20 e anexo II das Bases). 6. Canon mínimo: 4.500,00 €/ano 7. Garantía definitiva: 19.901,94 € SEGUNDO: Obtención de documentación e información a) Lugar para a obtención de documentación e información: perfil do contratante do Concello de Narón, ubicado na Plataforma de Contratación do Sector Público. b) Teléfonos de información adicional: 981 33 77 00, ext.1517 e 1514 c) Correo electrónico: contratacion@naron. es e) Data límite para obtención de documentación e información: 30 días naturais a contar desde o día seguinte ao da publicación do presente anuncio no Boletín Oficial da Provincia da Coruña. TERCEIRO: Requisitos específicos do contratista: os esixidos na cláusula 14 das bases xurídicas, administrativas e técnicas que rexen esta licitación. CUARTO: Presentación de ofertas a) Data límite de presentación: 30 días naturais a contar desde o día seguinte ao da publicación do presente anuncio no Boletín Oficial da Provincia da Coruña. b) Documentación a presentar: a esixida pola cláusula 17 das bases xurídicas, administrativas e técnicas que rexen esta licitación. c) Medios e lugar: as proposicións presentaranse exclusivamente por medios electrónicos, a través da Plataforma de Contratación do Sector Público. QUINTO: Apertura das ofertas En sesión pública, na data que estableza o órgano de licitación e da que se dará conta a través da Plataforma de Contratación do Sector Público. En Narón, a 19 de abril de 2021 A Alcaldesa-Presidenta Marián Ferreiro Díaz